
LUDOVICO DE BREME 

THOMAS YALPERGA S. D. 


Nullam puto suaviorem animo percipi vo¬ 
luptatem posse, quam quae in cogitatione 
est hominis, qui amore quum flagret, aliquid 
mente agitat atque enititur opera, quod ei 
fore, quem diligit, pergratum confidat ac 
perjucundum. Tu vero exultare adeo iis lite¬ 
ris mihi visus es, quas edidi ante epistolam 
Horatii ad Augustum, ut exiguo licet mu¬ 
nere haud parum tibi me speraverim grati¬ 
ficaturum , si alias ad te darem ejusdem ar¬ 
tis ac disciplinae. 

Quamquam, ut hinc incipiam, Ars, quae 
Critica nunc vocatur, subtiliter si disputemus, 
per se ac peculiaris nulla est. Neque enim 

doctrina ulla commentorum mendacium cre¬ 
dulitate atque opinionum aberrationibus, sed 
una veri cognitione ac judicio perficitur. At 
quum initio oporteat discentem credere, id- 
que diu praecipue usu veniat in comparanda, 
quae proprie dicitur, Literatura, eruditionis ac 
judicii studia, aliquamdiu disjungenda tem¬ 
poribus , etiam nominibus distincta sunt. Id- 
que inde commodi consecutum est, ut quae 
propemodum infinita rerum ac verborum 
scientia paucos erat allectura, qui Gramma¬ 
tici quamvis doctissimi titulo vellent insigni¬ 
ri , turba cultorum celebretur ingenti, qui se 
Criticos laudari avent. Hoc enim vocabulo 
non laus videtur spectata memoriae in mul¬ 
tiplici apparatu atque instrumento doctrinae, 
sed in hujus usu celeritas mentis et acumen, 
unde existit sollertia judicandi: quae propte- 
rea commendatio habetur ingenii praestan- 
tioris. Hac igitur ut facultate inclarescant, 
ubique multi dant operam, quorum pars 

magna nunc, praecipue in Germania, emen¬ 
dandis incumbunt Scriptorum illustrium li¬ 
bris , non inutili jam plane industria, si te¬ 
neant modum; neque enim jam nulla super¬ 
sunt corrigenda vel in editionibus accuratis¬ 
simis : sed valde profecto metuendum est, 
ne.multo plura inferant antiquitati vulnera, 
quam sanabunt. 

Nam nemo doctus adeo, experrectaque 
semper est mente ac prompta et memori, 
quin interdum aliquid eum fugiat, quod erat 
alicubi animadvertendum ad rectam verbo¬ 
rum interpretationem et judicium dictionis 
haud improbandae. Facile autem intelligitur 
saepius multo quemvis offensurum in vero 
antiqui Scriptoris contextu, quam in eo, 
quem recens Criticus instituerit. Is enim 
quidquid spectaverit aliquando minus ob¬ 
vium erudito cuique, monet in adnotatione: 
unde consequitur plerosque jam, tot post 
criticas recensiones libri, quem suscipiunt 

emaculandum, saepius lapsuros novando ex 
conjectura aut leviore auctoritate, quam 
rectam lectionem restituturos , ubi novando 
anterior doctus editor lapsus est. Cui malo 
ut, quoad poterit, occurratur, operae pre¬ 
tium existimo facturos quicumque pericu¬ 
lum ostenderint exemplis memorandis. 

Aliquot igitur afferam: atque a loco li¬ 
bet ordiri, in quo vis quidem ad argumen¬ 
tum exigua est, at suavitas et gratia in pri¬ 
mis digna, cui consulatur; et in eodem Va- 
larti Horatio invenitur, unde tota ducta est 
disputatio epistolae prioris ad te meae. Ibi 
libro m, od. ix, 5, leges 

Donec non * aliam magis 
Arsisti. 

Asteriscus indiciumadnotationis est, quae re- 
peritur pag. 3o5. 

IX. 5. Aliam , sic melioris notae Codd. 

Alii, alia. 

Nimirum, ut fit, melioris notae hic Valarto 

codices illi sunt, quorum hic praetulit scrip¬ 
turam. Nam longe plures antiqui et boni ha¬ 
bent alia. Quod vel ex Beqtlejo cognosces, fa- 
tente his verbis: 

Alia , editiones priscae et plerique codices. 
Quamquam et ipse in textu aliam posuit: 
quia quum ad significationem incensi amoris 
audere aliquo vulgaris constructio sit, ardere 
aliquem , figurata •, vulgarem librariis deberi 
verisimilius est, et facilius litera M ante eam- 
dem alteram amitti potuit quam addi. 

At notiora equidem ac magis trita pro 
rarioribus ac minus notis librario facile tri¬ 
buam. Verum enim vero cui, Poetas latinos 
qui aliquos legat, non in promptu est illud 
Virgilii, 

Formosum pastor Corydon ardelat Alexin , 
ex quo ardere cum quarto casu vel pueris no¬ 
tum? Illud potius, postquam recte loqui latine 
vulgo desitum est, ignotum librario alicui 
fuit, potuisse optime Virgilium scribere 

Formoso pastor Corydon ardebat Alexi, 
Deliciis domini, 

quamvis maluerit, quod Graeci magis erat 
saporis. Quod tamen haud arbitror factum 
ut idem exprimeret, quod Moschus vi, 3, 
collatus a Fulvio Ursino. Ut enim verbo 
redderet convertere poterat: 

Pulcher pastorem Corydona urebat Alexis. 

Sed quidquid Maro spectaverit , ejus versum 
qui teneret memoria, male doctus aliquis 
potuit in libro, quem describebat, Horatii, 
.mendosum censere t» aha .... arsisti. 

Atque haec mihi veri simillima origo est 
lectionis aliam , quam probabilem nego pri¬ 
mum quia Flaccus alibi de amantibus ardere 
semper vel absolute adhibuit, ut iv, ix, 1 3 
de Helena, quae arsit mirata comptos crines 
aurumque illitum vestibus adulteri, vel cum 
sexto casu, ut II, iv, 7 , Arsit Atrides . . . 
Virgine rapta, et Epod. XIV, 9 . 

Non aliter Samio dicunt arsisse Bathyllo 
Anacreonla Teium. 

Quo argumento efficitur non quidem nus¬ 
quam eum potuisse quartum casum praeop¬ 
tare , sed credibile non esse id ab eo factum 
ubi minime conveniebat. Jam hoc interest 
in usu verbi cum alterutro casu, quod cum • 
sexto Romana locutio est, cum quarto pe¬ 
regrina 3 quam optime ideo usurpes quum 
te poetam vis profiteri. Itaque recte Maroni 
placuit, ubi ipse vates loquebatur. Ast ubi 
Horatius blandientem sibi imitabatur ama- 
siam, tunc sermonis erat usus nativi, non 
docte quaesiti atque insolentis vulgo. Quod 
vero alterum argumentum est vel certius 
mihi, litera mugiens in fine dictionis M ( V. 
Quintilianum, Xii, i o ) a poeta non fuit ad- 
sciscenda quo loco et videret inutilem, et 
verborum studiosissime blanditias quaereret, 
sonorumque suavitatem. Quae quum mirifica 
planissime sit in ode tota, compara modo 

prolatam ore Italico utramque lectionem 
(Gallico enim am est vocalis an , non syllaba 
scribenda ame ) 

Donec non alia magis 
Donec non aliam magis 

senties non sine flagitio finale m ante magis 
obtrudi. Et nihilominus jam ante Valartum 
cum Bentlejo in hac lectione consenserant 
Cuningamius et Sanado, quamvis ille Ben- 
tleii praecipuus obtrectator, hic poeta lati- 
nus minime contemnendus. 

Sed ut superius ajebam, nemo est quem 
non interdum aliquid fallat in libris casti¬ 
gandis. Itaque exemplum secundum suppe¬ 
ditabit summus ille, omniumque felicissime 
in hac palaestra versatus Nicolaus Heinsius, 
Ovidii , Jo. Aug. Ernesto laudante, sospitator 
unicus. Is initio Metamorphoseon, ubi lege¬ 
batur Ante mare et terras , edidit Ante mare et 
tellus , codicis unius vel fortasse alterius auc¬ 
toritate , nempe ut sententia eadem omnino 

sit, quam idem vates expresserat m 1. ii. 
Artis amatoriae v. 467 , 

Prima fuit rerum confusa sine ordine moles : 
Unaque erant facies sidera , terra , fretum. 

Sed primum habes hic plurium numero erant , 
ut etiam i.° Fast. v. io 3 . . 106 

Me Chaos antiqui (nam res sum prisca ) vocabant. 

Adspice, quam longi temporis acta canam. 
Lucidus hic aer, et, quae tria corpora restant, 
Ignis, aquae, tellus unus acervus erant. 

Illic autem singulariter libri omnes dant erat. 
Ante mare, et terras et, quod tegit omnia, caelum, 
Unus erat toto naturae vultus in orbe. 

Deinde non simpliciter habes Utius erat vul¬ 
tus , quod praedicatum de tribus censeas, 
caelo, terra et mari, sed sermo de naturae 
vultu est, qui fuerit unus in toto orbe. Na¬ 
turae autem vocabulo totum illud contine¬ 
tur, unde postea mare, tellus, caelum ex¬ 
stiterunt. Quare idem sic etiam dicitur, quod 
versu 






Unaijue erant facies sidera , terra, fretum. 
sed res disertius explicatur versu praemisso 
Ante mare, et terras, et, quod tegit omnia, caelum. 

Nempe quum haec adhuc non essent, tunc 
vultus naturae erat unus. 

Contra, cui potest probari Ante, pridem 
olim, mare, tellus, et caelum erat vultus naturae? 
quod praecogites oportet, ut fuisse unum 
concipias vultum naturae mare, tellurem et 
caelum. 

Hanc tamen quamvis inconcinnam scrip¬ 
turam ab Heinsio acceperunt Burmannus 
atque alii, quorum opera nunc ea vocari vul¬ 
gata potest. Ajunt autem ideo praeferendam 
quia difficilior. Quod recte praecipitur ubi 
difficultas a recondita doctrina est sive re¬ 
rum, sive linguae, at non eo pertinet ut si 
quid in membrana aliqua occurrit, quod quo 
subtilius interpretari contendas, minus expe¬ 
dias, id cupide arripias, habeasque a Scriptore 
ipso profectum; cui nihil est cur potius quam 

librario tribuas, quod minus credibile sit ei 
placuisse quam librario. Atqui quum unius 
libri scribae extiterunt innumeri, ut Meta¬ 
morphoseon , fieri vix potest quin aliquando, 
imrao quin multoties eorum aliquis ver¬ 
bum mutaverit sive imprudens , sive etiam 
data opera, cujus verbi scribendi quae fuerit 
causa, nemo queat assequi conjectura. Non 
igitur dicam potuisse describentem idem spe¬ 
ctare, quod Heinsius postea, quum potius 
putem incogitanti subvenisse, quod scripsit: 
tantum ajo potuisse quidem in libris quam¬ 
vis multis Ovidii scripturam corrumpi modis 
omnibus, non vero ejus adeo nitidae, pellu¬ 
cidae ac facile fluentis venae verba esse, 
qualia hoc loco dedit Heinsius libris tantum 
non omnibus repugnantibus. 

At nemo umquam Nasonem Heinsio me¬ 
lius novit. Hoc nemini putaverim magis per¬ 
suasum esse quam mihi. Sed homo erat, 
atque, ut Homerus, nonnumquam ipse etiam 

dormitabat, ut videre licet haud procul in 
eodem ipsius commentario, ubi ad v. 6 9 
caepsit pro sepsit esse autumat in marmore 
apud Gruterum p. DCCCXXXXlll , neque vidit 
legendum carpsit , una modo rescribenda li- 
tera R pro E exigui discriminis, quodque in 
lapide potuit vetustas abolere. Atque haec 
quamvis obvia emendatio Burmannum etiam 
fugit tomo II Anthologiae Veterum Latinorum, 
pag. 112 , ad Epigramma cliv , Pedanae ibi 
inscriptum, idem, quod habetur apud Gru¬ 
terum pag. dcccxliii antiquis literis, for¬ 
mis autem minoribus hic dabo. 

Ingratae meri spondebam munera supplex 
Erepta , conjux , virginitate tibi. 

Persephone votis invidit pallida nostris. 

Et praematuro funere te rapuit. 

Supremum , versus, munus donamus, et aram; 
Et gratam carpsit docta Pedana cheljn. 

M.e nunc torquet amor ; tibi tristis cura recessit, 
Leihaeoque jaces condita sarcophago. 

Nulla igitur magna nomina praejudicio nos 
teneant, inhibeantque sollertiae nostrae con¬ 
tentionem , aut vctent quidpiam contra sus¬ 
picari. 

Quod singulariter ut pergam opportunum 
demonstrare in veterum Scriptorum verbis 
male refletis, quandoquidem neque Graeca, 
mi Ludovice, tibi sunt neglecta, exemplum 
inde proferam omnium facile aptissimum 
consilio meo. Non enim unius est antiqui 
Scriptoris contextus, quem videbis corrup¬ 
tum iri, sed plurium quam decem, qui verba 
illa memorant a P. Mannuccio post Eras- 
mum in Adagiis recensita ( Venetus a. i 585 , 
coi. 1257) © u '§w/s-etrs-e / 3 /^xA 0, solo in ul¬ 
tima voce discrepante nunc Suida, ubi (p. 427 
tomi 1. Cantabrigiae a. 1706 ) versus integer 
hic affertur. 

'AtlcPoo %uvsto7o-i 9 i 7r/$-gcr3-s /3g/3»Ao/c. 

Sed quum hic idem versus a Stobaeo refera¬ 
tur (Sermone xxxix, Basileae, a. 1549 p. 2 36 , 

velSerm. cxxvn, Francofurti, a. i 58 r,p. 386 ) 
et a Scholiasta Sophoclis ad v. x o Oedipi Colo¬ 
nei, rescribenda etiam apud Suidam ultima 
vox est, ut apud ipsos legitur, non 

modo quia duobus testibus fidendum magis 
quam uni, sed quia praecedente casu tertio 
%vhto 7<n, proclivis librarioerat lapsus ad eum- 
dem casum in phrasi sequenti, cujus eum vis 
fugeret. Neque enim cuique statim sententia 
patet, quae postmodum elucebit, laudati 
hexametri, quem interim duobus latinis ita 
juverit explicare. 

Cordatis canto : vestris , moniti este , profani, 
Admotos par est vos auribus obdere postes. 

Contra autem visum viris doctissimis, ubi 
in Orphicis legebatur 

Q&eyZoncu oi t «V/- S-ugaf eV/flftrS-s /3s'/3»Ao« 

IlctVTig o/U(ag, 

scribendum n*<7/v, quamvis Trdvre?, 

quod Justinus bis habet, semel Clemens, 
confirmet, quod praecedit, pipnxoi, eodem 

casu, quo venit apud eos, qui inulto plures 
initium alterius versus non memoraverunt. 
Itaque Silicon n Z<rtv editum in Orpheo J. Mat- 
thiae Gesneri, Lipsiae 1764, p. 357 , quia 
nempe, ut ipse autumat, sensus ipse 
postulat. Nihil ergo curavit, quod ip6e in ea¬ 
dem adnotatione observat, haud dubie lectum 
/3«'/3 »ao/ ab eo, qui locum constituit, ut est 
apud Eusebium. Et jam, quum Lucianum 
latine verteret, ubi verba tantummodo ha¬ 
bentur e-ugttj / 3 e'f 3 >t\oi (edit. Amstel. 

1743, t. 1, p. 537) erat ideo interpretatus 
Valvis arcete profanos. Ad quem locum ad- 
notatio adscripta est Jo. Georgii Graevii, 
quam hic arbitror exhibendam. 

n ©i/g *( /’ eV/}eer 3 -£ /Z/finXot ) Fores occlude , 
„ profane. Sic vertunt. Num profani occlude- 
„ bant fores ? Ejiciebantur voce praeconis 
yy ix.it G sVfi Q/. Legendum ex Angli- 

„ cano codice ■ 5 -^a.c J’ fV/s-so-s-e /8£/ 3 »a.o<« fores 
» occludite profanis, hoc est a foribus removete, 

„ nec admittatis profanos. Non nego tamen 
» apud alios quoque Scriptores legi /2eP*\oi, 
„ qui hunc versum laudant, ut apud Sextum 
» Empiricum ». 

Haec Graevius. Et jam Magnus revera 
Grotius in Florilegio , tit. de arcanis, Paris, 
a. 1623, p. 161, et 53 i, ubi versum attulit 
a Stobaeo tributum Pythagorae, eumdem, 
quem dixi emendandum in Suida Stobaei 
testimonio et Scholiastae Sophoclis, in eo 
1 sententiae scripserat adversari. 

Bonum ergo factum quod margini ejus¬ 
dem Luciani loco citato adlita etiam est 
adnotatio Mosae du Soul, qui et a superio¬ 
ribus dissentit, et Ezechielem Spanhemium 
laudat, licet adhuc addubitantem ( ad Cal¬ 
limachi Hymnum 11, v. 2 ) et verba affert 
Galeni et Platonis praecipuae utilitatis ad 
veram interpretationem formulae, quae tot 
fefellit viros eruditissimos. Quae ut tota 
conspiciatur in luce neutiquam dubia , 

meminisse primum juverit templorum 3-J s *e 
fuisse fores, quae extra aperirentur , ut Romae 
privilegio paucae admodum virorum sum¬ 
morum, non valvas, quae revolverentur in¬ 
terius , ut ceterorum omnium ( Y. Plinium, 
Hist. Nat. xxxvi, xxiv, 6) ’e ?rtri&evcu autem 
non est claudere, sed apponere, imponere, admo¬ 
vere , et i-TTirlderSai, vi propria verbi medii, ap¬ 
ponere sibi , vel sui-met ergo, ut Jason, quum 
cogitabat ( Orphei Argon. v. 3 04 ) 

n/V/v £q> 'H$coe<T(ri Jtett ogztct <rvvQe<ncla)v 
Oead-cu , 

meditatus dicitur, non sV/S-siVai, sed 
sl e a><n -nlstv nat 6' s x.,a, rectissime, quia sibi con¬ 
sulens volebat admovere sociis vincula juris- 
jurandi. At qui alios jubeat ostio fores ap¬ 
ponere , is activa forma ( ut Ulixes, Od. , 
194, k ef’eVsfl»** s-uga? ) melius dixerit 
3-vgag eTrirIBeTe, Vel iwlSeTt, quam e 7n'9ia3-s. 

Jam /3e/3n\oi profani, qui sistebant se, con- 
tinebantque ante ostium templi, quum fiebat 

res sacra, non Deorum contemptores erant, 
sed obstricti vel maxime religione, qua se 
arceri credebant aditu, ipsoque aspectu sa¬ 
crorum, quia vel adhuc d/uLVHtot , non 

initiati, ubi caerimoniis locus esset arcanis, 
vel quomodocumque impuri, incesti, faci¬ 
nore aliquo aut contagione contaminati: qui 
majus hoc sibi piaculum putabant fore, si 
Fani transirent limen, aut sacra oculis usur¬ 
parent antequam lustrationibus, precibus, 
hostiis, mystaeque alicujusope ac fide scelera 
sibi sua labesque confiderent expiatas. Neque 
tamen ulla horum cogitanda est frequentia 
pro Fanis, quum nulla sacerdotii fuerit in 4 
veteri Graecia juris dictio, et scelesti plerique 
non ea sint religione ut se incestos velint 
publice confiteri. Erant tamen interdum ali¬ 
quot extra bipatentes fores, qui nisi mone¬ 
rentur ante initium patrandae rei sacrae, ejus 
erant initium saltem vel nolentes conspec¬ 
turi. Monebantur ergo ut apponerent pro se 







ipsi fores, quae tantummodo admotae ostio, 
praecluderent sibi intuitum, non advenien¬ 
tibus aliis ingressum. Ejusmodi autem admo¬ 
nitioni verba non invenies aptiora quam flt/j a ( 

eV/0SGr3-g Hhot. 

Contra vero si ostiarios cogitas, qui jube¬ 
rentur fores occludere, tunc praeterquam 
quod forma verbi medii minus convenit, ad¬ 
denda verbo non erat tertii casus vox 
inutilis , falsa, contumeliosa. Foribus enim 
occlusis non hi vel illi, sed omnes excludun¬ 
tur ; et quamquam idem est vocabulum, 
non eadem ejus est offensio ubi opportune 
adhibeatur iis appellandis, qui ante fanum 
consistant metu Numinum, quorum expos¬ 
cunt pacem, atque ubi, nihil omnino quum 
doceat, non sine contemptu usurpetur eo¬ 
rum, qui non incesti modo, sed prorsus impii 
censeantur, inviti compescendi ne contami¬ 
nent sacra. 

Haec omnino veri similia mihi videntur, 

ita quidem ut soluta hexametri conclusione 
verba solemnia habeantur •WflwS'» t»? 

5 -Jj*f. qui antefanum statis, in loco^/S»'/? ( extra 
roV finAov') admovete ostio fores. Neque tamen 
hactenus disputata pertinent nisi ad originem 
probabilem formulae. Ejus enim usus, si quis 
revera olim fuit prima illa ac propria signifi¬ 
catione, jamdiu nusquam ullus memoratur. 
De foribus veris templorum nusquam sermo, 
sed translata per tropum vox est ad aurium 
quasdam quasi fores. Neque enim in Mysteriis 
qui vere cecinisset, ubi nemo aderat non ini¬ 
tiatus , exordio illo esset usus : o-S-/7 ?«)«*' 

iWr Queisfas, cantabo .Neque se, sermo¬ 
nemque omnem a secundo statim versu ad 
Musaeum convertisset; quod Scriptoris con- 
silium ac dolum prodit. Quum enim Musaeo 
illi fingit se canere Lunae et Eumolpi filio, 
quem vetus fama adjungebat Orpheo, ar¬ 
gumentum id esse volebat, quo sui versus 
adjudicarentur principi illi vatum, Oeagri 

filio et Calliopes, qui vi\ir«c . mtreSugt, 

initiationes docuit, ut verba usurpem Aristo¬ 
phanis, ubi subdit statim: Mova* 7 o( 
ve votratv xal /uoj?. Musaeus autem remedia 
morborum, et vaticinia (Ranae v. Io 65 ). Itaque 
illud itidem subdolum, quod clamat 
SittiS" r&* /8f'j3*Aoi nnWsf quum nihil mi¬ 
nus vellet quam aliquem a suis versibus sive 
legendis, sive audiendis absterrere. Simulata 
ejus admonitio fuit, ut arcanorum expectatio 
cunctos alliceret, et religiosa credulitate de¬ 
tineret. Expectationem enim commovebat 
simulata religio praemonentis omnes ut sibi 
caverent, ne quid aure animoque exciperent 
non satis reverenti ac pio. Obserandas potius 
esse aures quasi admotis foribus. 

Praeter metaphoram igitur ellipsis in 
phrasi est vocis eSfft 9 quam non omisit in Pla¬ 
tonis Convivio (Lugd. p. 334 ) Alcibiades dic¬ 
turus non enarranda nisi amore Philosophiae 
vehementer incensis. Quare, Famuli, inquit, 

et si quis alius adest profanus et agrestis, fores 
beneplane magnas auribus apponite. 'O/ </>« w*er«j, 

g; T/^ ctTAof g<r/ oq rg k oli ay(>o7zo$ , 7 ruAct<; 

TTctvu yUg-yaAct? fo/s a>V/v ew/flfff&e. Ac SllTllIlter blS 
Galenus ( Lib. XII De usu partium corporis 
humani. Basii, a. i 538 , 1 .1, p. 502) co<T7ret> ovv mo7g 

ctxnv g 7TiQsor&a,t 3-v^ctg to ug ftefinAoiig tteAeuouariv iv 
ftv$-ix,o7<; Xoyot£y ourco x,ctyco vvv ovx, civ&%ci> 7 rlvQi<; vo- 
fto&eTHfitcttTiit , aM’ aWo/V tfo/V ct\H&eg-ctTOi$ rsXm 
fAV<rvitoi$ y 3-U g*£ iVjd-Vrd-aj KsXetJco ro7q utri <rov$ d?ro~ 

JeiKrtix.Zi; ped-oSov (ii/z^ove. h. e. quemadmodum 
igitur in mysticis sermonibus profanos jubent 
apponere suis sibi auribus fores, itidem ego non 
humanis institutis , sed ipsis verissimis initians 
nunc mysteriis, fores apponere suis auribus eos 
jubeo , qui methodi apodicticae expertes , sunt 
his sacris profani. 

Patet igitur et Platonem et Galenum 
legisse in Orphicis primo et vo¬ 

candi casu. Neque aliter Nazianzenus, qui, 
ubi puros ad Virginitatis laudes advocavit. 

subdit ( Parisiis a. 1611 , t. 11, p. 42 ). 

Qi <pd-Qvegot eTg uiv ffotvdxovdq. 

Invidi autem foribus obstruite vobis aures. 
Atque alia sunt plura, quae lectionem con¬ 
firment: sed jam puto neminem, qui haec 
legerit, addubitaturum. 

Praestabit igitur ad aliud exemplum pro¬ 
perare, quod quamquam non peraeque li¬ 
quidae rationis ad causam obtinendam, suis 
me deliciis allicit ad ejus patrocinium inte¬ 
gritatis. Ad hanc enim nihil pertinet si quid 
novatur in iis signis, quae non a Scriptore 
ipso, neque a priscis librariis apposita, ar¬ 
bitrii sunt editorum, ac recentis usus in ora¬ 
tione distinguenda. Una igitur virgula ne¬ 
glecta , insertoque signo! ea significatione, 
qua nuper admodum coepit in Graecis etiam 
adhiberi, versus describam 26 - 3 i Idyllii 
XVlil Theocriti ab edit. Poetarum Principum 
Henrici Stephani a. i 566 , t. 11, p. 233 . 

*A dvreMoj<rcc JcctXov dUtycuvt 7 t%o<t a)7rov, 

n otv ict, Nwf! dre A tvitov /atg x&iuwvoe dvevtor 
v £l<de zcti d %%u<t£cl 'EXeva, dieipdtver £v h{a7v , 

nlstget, fJLiydXoL' dV dvld^cLfAtv oypot; dgov$cL y 

’'h ndircd kvtt d^tv g q$ y n ttgic&Ti Qe&crctXot; ittgtog. 
v Q.ds Kett d e goe/'o , ^g«5 'EAeW A oLXi^ttijuovt kot/aoq.. 

Atque interpretor: 

Aurora os rutilum exoriens pulcherrima promit, 
Nox veneranda, tua liceat quod pace profari. 
Quale hieme abscedente nitet ver. Aurea sic se 
Late Helena insignem nobis comitata ferebat, 
Pulposa illa toris, procero et corpore, ut arvum 
Rectus obit sulcus, sive ut cyparissus in horto 
Ardua, quadrupedans aut Thessalus ad juga currus. 
Sic Helena egregia decorat Lacedaemona forma. 
Graeca omnino eadem plerique post Stepha- 
num diu dedere. Mutarunt quidam in n/^g«, 
/ityJxa. finale * in », aut levius aliquid. Quam¬ 
quam iara, subscriptum a quibusdam voci 
3-u/g* non levis momenti est ad interpreta¬ 
tionem: sed eatenus leve, quatenus, ut in¬ 
terpunctio, nulli adversatur membranarum 

auctoritati, quae pleraeque / cora, ejusmodi 
ubique omittunt. Itaque primi, quos noverim 
aliquid audacter induxisse in contextum, 
sunt Reiskius a. 1766,Brunkiusa. 1785, qui 
neque in eadem lectione consentiunt, nec 
recentiores habuere obsequentes. Quos inter 
laudandus mihi nominatim est Jo. Christian. 
Guil. Dahl, nuperus Theocriti editor ,Lipsiae 
a. 1804. Hic enim, quum in adnotatione 
p. 2 66 , tum in excursu p. 448-471, tot 
tamque varios memorat conatus novantium, 
quot vix credibile est paucos adeo versus 
potuisse vexari: neque tamen sua diligentia 
magis ipse verum vidit 3 ideoque ipse etiam 
textum refinxit conjectura. 

Tot autem turbarum causa potissima est 
in verbis no-n-ztt n*?, quae sum propterea fu¬ 
sius interpretatus: 

Nox veneranda, tua liceat quod pace profari, 
quum in Graeco tantum sit: Aurora exoriens 
pulcro emicat vultu , Sancta Nox! sicut nitidum 

ver hieme remittente. Sic nimirum nocte cedente 
pulcra rutilat Aurora. Sed noctis mentio ita 
assimilatae hiemi, noctis cogitationem af¬ 
fert tetrae, inamabilis, aversandae, post 
quam propterea gratior advenit Aurora, ut 
post foedam molestamque hiemem ver.Recte 
igitur ab hujusmodi commemoratione se ab¬ 
stinent virgines Lacaenae, quarum erat of¬ 
ficium Noctem illam nuptialem Helenae ac 
Menelai usque ad diluculum choreis atque 
cantibus celebrare: et quo loco sententia 
postulabat »«yr*, religiosam usur¬ 

pant Noctis appellationem n oth* Nti?! Quae 
mihi venuste videtur a Poeta excogitata re¬ 
ligionis puellaris imitatio. Neque enim non 
in censu numinum erat Nox, quam hymno 
statim secundo Pseudo - Orpheus cecinit 
Matrem Divumque y hominumque ; et adjuncti 
ea vis est, ut vel sine interjectione 
vocantis « vocem optime significet hominis . 
reverenter Deam aliquam appellantis, vel 

quasi Deam. 

Si enim ejus usum alium peraeque solem- 
nem excipis, quo matri adjungitur, vix aliter 
quam vocativo casu a plerisque usurpatur. 
Atque in Theocriteis quum septies occurrat, 
semel tantum primo casu venit, ldyl. XVI, 
36 , sexies quinto, hoc nempe versu, atque 
ldyl. ii. 43 et 164, xv. 80, xvi. 82, et Epig. 
XIII, 5 . Et in Euripidis Oreste, ubi v. 17 4 habes 
nixua, TTorvia, Nii?, quum quater «Vn» veniat, 
semper est casus quinti, versu nunc laudato, 
ac 2 13 , 85 1, 1247. Itemque in Aristophanis 
quater, semper vocative, v. 444, 5 19, 
656 , 975, in Hymno Callimachi in Dianam 
quater itideru, semper vocative, v. 1 36 , 21 o, 
225 , 259. Est autem saepe obstupescentis 
quidpiam sive mirabile, sive inexpectatum, 
ut Theocriti ldyl. xv, ubi Syracusia Gorgo 
cum socia Praxinoe aedes ingressa Ptolemaei, 
admiransque aulaea, tapetes, vestes, infit, 
Cunichio interprete, 

Cuncta equidem credo manibus perfecta Deorum. 
CuiPraxinoe, v. 80, Tlorvt ’A S-avaial 
Magna Minerva! manus quaenam illas texere?quisnam 
Tam pulcris potuit pictor variare jiguris ? 

Atque Antigone in Phoenissis, v. 109 , 

’lo> t (wdrvtot, Tra.7 A«t£c 

Kctrolx^hxov ayrar 

U t Jio v cLifl et. 

Ah ! Verenda filia Latonae Hecate, aeneus totus 
campus fulgurat. Itemque Achilles in Iphige¬ 
nia in Aulide obviam sibi inopinanti videns 
Clitemnestram, v. 821, 

worvi 'kiJ&Gi ntvJe rivat. Xtt/tTtrco 7roT e 
TuvaiJtot., /Lt,o£<ptiv iu7r^e7rtf zetcjtf/ ulIv hv j 

Pudor 0 verecunde, haud probis numen leve, 
Quamnam hanc decoram conspicor viraginem ? 
Apostrophe igitur erat haec affinis Romano¬ 
rum illis. Dii immortales! Juppiter! Dii , ve¬ 
stram fidem! etc. j quarum non est ratio ubi¬ 
que eadem, neque interpreti subtilius in¬ 
quirenda. 

Explicavi autem fortasse nimis anxie ac 
diligenter hoc loco, ne cui amplius repen¬ 
tina haec, mira, otiosa, aliena, inverisimilis 
videatur cantantium puellarum ad Noctem 
apostrophe, atque adeo quid in hoc contextu, 
praecedente Aurora, Veneranda Nox sibi ve¬ 
lit, dici non posse. His enim verbis, quam¬ 
quam non uno eodemque loco, Dahlius cau¬ 
sam explicat, propter quam a vulgata lectione 
tot Critici discesserunt. Quorum aliquot affe¬ 
ram commenta, ut appareat eos non modo 
sine causa, sed infeliciter ingenium exercuisse 
in refingendo. 

Reisckius in textu pag. 217 mutavit tan¬ 
tummodo ««Aon in teot , atque tomi alterius p. 
2 63 constructionem verborum hanc dedit: , 

u Trofvi* «Wt/MovJ» «aj ctiifaive to aov q<su- 

ttov *. r. a. hoc est Quemadmodum , o Nox ve¬ 
neranda , oriens Aurora solet vultum tuum dimi¬ 
care ( radiis suis perforare , et diverberare ) 
ineunte vere: ita spectabilis Helena inter nos 

( vel e nobis ) emicabat. Ast Aurora emicans e 
noctis quasi sinu eleganterne graece dicetur 
t o 7 r\o(T 0 d 7 rov ? ns vujctos^ Et quae prop- 
terea grata advenit verno tempore, nonne 
brumali magis? Praeterquam quod ineunte 
vere , «<»50« rh>t i^a^voto, haud nitida in periphrasi 
ita foret involutum, qua hiems diceretur 
dvihcti ro »5. Quomodo ? Ubi equidem *Vrt »% 
censeo neutraliter usurpatum. 

Brunkius Analectorum t. 1. p. 334 , se " 
Cundo versu praeposito, dedit: 

n orvict, Nvf, ars, A tvxov ta ,g pavos dvtvrog, 
'Acae dvreXAottra, KctAov ro 4 ?!<pa,ive 7 r^djra 7 rov' 

et ad calcem tomi HI, p. 80, hanc , ut ipse 
autumat, elegantissimam et procul dubio veris - 
simam emendationem tribuit Jo. Bernardo Koe- 
hler, qui locum vertit: Quemadmodum , vene¬ 
randa Nox, vere ineunte, oriens Aurora pulchrum 
tibi ostendit vultum , sic et aurea Helena elucebat 
inter nos. Sed sic etiam ineunte vere friget, et 
graeca ad verbum vertenda quum hiems dimisit 

nitidum ver, lucide nequeunt explicari. Quare 
si libri omnes haberent, quod ne unus qui¬ 
dem, t o<' vel rir tifaive pro equidem, 

versu primo sedi suae restituto, omissa tan¬ 
tummodo virgula post interpretarer: Au¬ 

rora exoriens pulcrum tibi ostendit vultum , o ve¬ 
neranda Nox , sicut nitidum ver hieme cedente. 
Ast quanto praestat, quod simplicius, Au¬ 
roram cogitare emicantem nobis, totique na¬ 
turae, quam ostentantem se Nocti? Hoc ta¬ 
men et alii arripuere •, quos inter, versibus et 
ipse transpositis, Toupius rescripsit: 

n otvia, dl * g 5 A suxav dvsvrot;, 

’Ao>V dvr //‘A oigcl KetXov cPieQcuve 7rpoaraf^ov’ 
ll* G. a-Ve fl TTQfvia, u> $ dvit f ce?V\.ov<rct diltyttun to kclXov 

■ppoaaTTov tn wxrl. Reliqua ordinanda, rou X u- 
pSvos dnvtof to' xtvitir »?, jam dixi mihi minus 
videri probabilia. Priorum nihil eo loco venit, 
quo facilis elegantia posceret, ac vocis 
dativi casus to' per apostrophum abjicitur, 
quod solutae orationi haud concessum, raro 

in ligata usurpatum , probari nullatenus po¬ 
test , ubi procul adeo a verbo, a quo regitur, 
praecedit dativus casus. 

Quare minus male, versibus suo loco re¬ 
positis , et altero inserto in priorem, 
Eldikius refinxit: 

’Ao>$ dvTiXhoivcL k&Xqv <t r t'(pa,ive 7rgQ<ra>7rov 
n Jrvta t *‘ TS %U[JLOovq<; dvhro c* 

Bindelmannus autem: 

’A«f dvtiXhoiacL JtetXov dV ityctivt 7Tpa<TQ)7rov 
Horvst VVX&, ars A SVKQV ea<> ^u/ulcovi dvzvTr 

Qui postremus dedit, quod concinnum admo¬ 
dum videri in interpretatione possit, Ut pul- 
crum vultum ostendit Aurora exoriens divae No¬ 
cti , ut ver nitidum hiemi extremae i ita etc. Sed 
neque ejusmodi haec concinnitas est, quam 
voluerit poeta scite studens Lacaenas virgi¬ 
nes imitari, et durum est n/™* n>x &, et nimis 
multa novantur nullo veterum librorum suf¬ 
fragio. 

Aliam igitur viam ineundam censuit Dahl, 
qui propius multo veteribus adhaerens , con¬ 
jecturamque Josephi M. Pagnini, in censu 
amicorum meo viri optimi ac literatissimi, 
secutus, edidit: 

Ctv CLti 0 t(T CL HCLXOV ePlttyCLlVi 7T^0CT U>7T0V 

n orv/ot Nate A evxov ea,£ %ei/u£vo$ ctvevrog' 

At Aurora sic facessit, atque una relinquitur 
Nox, quae sane pulcra admodum non num- 
quam nitet. Sed quis propterea pulcritudini 
orientis noctis pulcritudinem assimilet puel¬ 
lae ? Et qui transitus a noctis similitudine ad 
similitudinem veris! dum contra ubi et v ct r i A- 
a« i/o-a memoratur, ac deinde *»«*<>'* ««g, memo¬ 
ratam ibi fuisse 'h 5 ipse nexus idearum 
suadet. Habes »g/ pro bene mane in hoc ipso 
carmine, v. 3 g. Qui vero quaestus hac lectio¬ 
ne comparatus est particulae desideratae 
adeo, ut propterea plerique, adjecta virgula 
post , alteram hanc particulam a phrasi 
extrema referri mente ad initium jusserint 

comparationi significandae, jamhic non quae¬ 
stus foret, sed incommodum, postquam vis 
est percepta invocationis n*rw* i Haec enim 
postulat ut oratio quasi admirantis habeatur, 
perinde fere ac si latine quis diceret: Fulcro , 
medius jidus , emicat vultu exoriens Aurora. 

Omitto plura, ne tandem fastidias, quam¬ 
vis minime fastidiosus, et adversum quartum 
pergo , quem sum interpretatus: 

Pulposa illa toris, procero et corpore, ut arvum 
Rectus obit sulcus. 

Inficetum putant multi laudibus Helenae ad- 
scisci: n^«7 *a« , succulenta, procera j qui 
non cogitant verba haec esse Lacaenarum, 
quae quum ad Luctae laudem nudae cum 
adolescentibus in palaestra exercerentur, 
eam unice habitudinem membrorum totius- 
que corporis optarent atque suspicerent, quae 
in ludo athletico probari posset. Itaque virgi¬ 
nem admirabantur wlti %non obesam, sed 
qualem illam perhibet Terentianus Chaerea 

( Eun. II, iii, 21) quam ipse, ut vidit, misere, 
perdite, impensissime adamavit. 

Chaerea. 

Haud similis virgo est virginum nostr arum^quas matres student 
Demissis humeris esse , vincto pectore , ut graciles sient. 

Si qua esthabitiorpaullo t pugilem esse ajunt : deducunt cibum. 
Tametsi bona *st natura , reddunt curatura junceas. 

Itaque ergo amantur. 

Parmeno, 

Quid tua istaec ? . 

Chaerea. 

Dolor verus , corpus solidum et succi plenum • .. 

Nequaquamigiturnos,mutatainterpunctione 

legentes wn/g?, jungemus cum a 5 oJ S a; nulli 
bono, etiamsi ubi textus noster habet hw, 
ibi scribatur Sed antequam de hac scri¬ 

ptura dicamus, interpretatio illustranda est 
vulgatae lectionis tria similia exhibentis : 

ut arvum 

Rectus obit sulcus , sive ut cyparissus in horto 
Ardua, quadrupedans vel Thessalus ad juga currus. 

Quae ne cui prorsus invenusta videantur , 
tres juverit similium species insignes memo¬ 
rasse, quarum prima cernatur in compara¬ 
tionibus luculentis , altera in elaboratis, tertia 
in indicatis. Luculentas voco, in quibus una 
cum simili aliquot ejus adjuncta haud parce, 
quasi in tabula, depinguntur ad ornatum to¬ 
tius carminis: elaboratas , quae in pluribus iti¬ 
dem cernantur adjunctis, sed queis totidem 
in re comparata exquisite respondeant, sin¬ 
gula singulis : indicatas , quae id paucis tan¬ 
tummodo significent, in quo aliquid inest, 
quod similiter inest in re comparata. Pri¬ 
mum genus, vere poetici spiritus et venae 
de fonte Pegaseo, dummodo ne quid nimis, 
optime locum in quovis, quamvis sublimi 
carmine obtinebit; alterum, quod unice a 
multis nunc probatur, exquisita sua con¬ 
cinnitate in stilo mediocri, ornato, florido 
potest aliquando splendescere. Tertium non 
magis poetarum est atque oratorum, quam 

vulgi in sermone omni. Quare hoc maxime 
genere poetam uti in imitatione decet, atque 
in poesi omni Dramatica. In qua quum verba 
saepe ad assimilationem pertineant ejus di¬ 
ctionis ac morum, quem poeta loquentem 
exhibet, duplex in ejusmodi poesi conside¬ 
ratio est indicatarum similitudinum ad ea¬ 
rum judicium pulcritudinis, num compara¬ 
tio pulcra sit ipsa per se , numque pulcre 
sermonem ejus referat, qui usurpaverit. 

Jam carmen hoc de Helena, sive Theocriti 
est, sive alius cujusvis, moratam prae se fert 
imitationem vel magis quam pleraque alia 
Theocritea. Conscriptum enim sine dubio 
haud pauca saecula post Menelaum, vere 
nuptiale ejus haberi nequit. Neque, ut in 
Catulli sexagesimo secundo juvenes ac puel¬ 
lae tantummodo adsumuntur, ut canentium 
e certamine laus prodeat Hymenaei, sed to¬ 
tum propositum commento continetur Poe¬ 
tae , qui puellas duodecim Spartae in primis 











4° 

generosas confingit festam nuptialem noctem 
Helenae ac Menelai saltantes prope thala¬ 
mum celebrasse, atque canentes, quae ma¬ 
xime sit verisimile succurrisse tunc puellis 
ejusmodi. Nobis igitur nunc norma similium 
non est a ludo literario petenda, sed a coe¬ 
tibus congressionibusque non ineptorum ho¬ 
minum, atque inde maxime, ubi haud rusti¬ 
cae mulieres, neque illepidae pigmentis 
verborum ingenii vim expromant ac dicaci¬ 
tatem. Eas facile animadvertes, ut novum 
aliquid mirumque dicant, similia, quae in¬ 
dicent , non in proximo quaerere, neque in 
rebus affinibus, sed in procul remotis atque 
alioqui maxime dissimilibus, in quibus, quod 
innuunt comparandum, non insit modo, sed 
multo magis conspicuum sit, ut in com¬ 
paratione etiam habeatur hyperbola. Tunc 
itaque dissimilitudo comparandorum laudi 
potius quam vitio vertenda est, dummodo 
quod commune cernitur , comparatione 

mirifice ac non inficete augeatur. 

Atque haec universe dicta sunto, ut spe- 
ciatim ad moratam imitationem deveniamus 
virginum Spartanarum , quae quum laudas- 
sent Helenae solidum corpus ac procerum, 
succurreretque in proceritate rectitudinem 
saepe desiderari, hac ut eximie insignem He¬ 
lenam significarent, comparant sulco, m quo 
conferendo quamvis nulla sit habenda ratio 
ej us exilitatis, aliud nihilominus illae addunt 
simile , excelsam cupressum, quae quum 
nec ipsa proposito satis adhuc faceret, ut He¬ 
lenam cogitaremus non modo non junceam, 
sed membris nitentem succi plenis, lacertis¬ 
que turgidulis, vigentem, vegetam, vali- 
damque, equo Thessalo comparant. Tumque 
animadvertentes illud , quod belle 

de sulco usurpatur, qui prorsum in directo 
conspectus, dvcLcP^&fAuv , sursum curvae ejuo— 
dammodo, et longe per arvum prosilire vide¬ 
tur , praesertim quum segetis ac plantarum 

rectam seriem fert, animadvertentes, in¬ 
quam , illud dvUztL/j.e non peraeque belle 
inservire similitudini spectandae in equo, 
convenire autem in hoc tria similia, quod 
arvo decori est sulcus, ejusque recta series 

xahapav » xai apo-tAur, llOl't.0 CUpre.SSUS , C(]UUS 

currui; quidquid minus accurate videbatur 
expressum, ut poterant, castigantes, in laude 
multo latiore, quam coeperant, desinunt: 
Sic Helena egregia decorat Lacedaemona forma. 

c O</g Jteti et 'gOcTo^gCt)? 'EAs svct kctltiePetl/uovi KQ<T/jlo$. 

Quae si, quod vereor, fuse magis quam per¬ 
spicue explicavi, ignosce, quaeso, ejusmodi 
quum sint, ut sensu Pulcri longe facilius 
quam praeceptis ac disputatione percipiantur. 

Restat ut dicam de lectione, quae aucto¬ 
ritate confirmatur primarum editionum a. 
1493 , et 1495, in quibus est ubi Za- 

charias Calliergus (Romae a. i 5 i 5 ) primus 
edidit hw, ut equidem certum habeo, e 
manuscriptis, quos complures eum versasse, 

ac bonae notae, vel inde patet, quod idyllia 
non pauca vulgavit primus, in ante editis non 
modo multa dedit meliora, sed lacunas exple¬ 
vit, et tomo altero scholia primus publicavit. 
"Oyiu.oi autem non ejusmodi vox est, quae 
potuerit facile venire illi in mentem, videri- 
que obtrudenda, si membranae omnes cum 
Aldina editione obtulissent «V aVJV ,«e xispot 
«jouj* : sed quae contra alicui profecto facile 
potuerit, ubi vetus codex haberet, offensioni 
esse ac damnari. Multos enim facile ratio fugit 
similium superius explicata; quibus propterea 
inficetum, absonumque videatur sulco He¬ 
lenam comparari. Atque horum alicui ideo 
quaerenti vocem aliam, quae sententiae ver¬ 
suique satisfaceret, occurrit in versu altero 
subsequente *c 'o-ju<>(. Quod sane primo intuitu 
arridere adeo potuit, ut haec verisimilis om¬ 
nino origo habenda sit lectionis Aldinae. Sed 
haec si probari statim potest a festinante, 
minus placebit, opinor, quo magis perpendes. 

Nam si priora ad Helenam referes, ejus- 
que validum corpus excelsumque produci 
quasi in conspectum cogitabis, atque exsur- 

g6f6, CtT t X,V7TCL<>IG<T0S CtV Sct gflfc fXi K0<r/U0$ CL^QV^CL K KV7T ? 

ut in altum excurrit cupressus , decus arvo aut 
horto , senties in his, alioqui minus pulcris, 
mentionem arvi non redundare modo, sed 
carere probabilitate. Cupressus enim, quam 
Lacaenae laudarent, non Americana certe 
erat, sed quales nostrae, quae in collibus 
laetius proveniunt, soloque non pingui atque 
udo, sed levi et sabuloso aliquantum, vel 
etiam lapidoso. Quare nusquam gentium 
conseruntur ad ornatum telluris arandae. 
Quo enim prolixiores exsurgerent, eo magis 
arvi proderent infelicitatem. Si vero, cum 
Reiskio, Brunkio, Yalkenario, ipsoque Dahl, 
priora sequentibus jungens, legeris: n<s/{« 
/ueyclha, i x. r. a, ut ordo verborum sit are xvTrct^aaog 

fmeydXn dved^ctfxi xoa/aot; d%ov%q Trulla n k 60 rUIIl~ 

que interpretatio : Quemadmodum cupressus 

magna exsurgit , decus arvo pingui aut horto .... 
sic rosea Helena decus est Lacedaemoni: men¬ 
tio arvi erit itidem inopportuna, cetera dilu¬ 
tiora; neque a simili augebitur laus Helenae. 
Longe enim praestantius ornamentum ipsa 
erat Spartae quam arbor una excelsa arvo 
pingui. 

Quare hanc a Stephano lectionem fuisse 
contemptam haud equidem miror, sed a 
doctis nunc esse reductam quasi jure post¬ 
liminii. Quamquam eorum, qui recipiunt, 
non pauci contextum, qui prodit ea recepta, 
non probant, mut-antque alius aliter, utDah- 
lius refert p. 4 66 et 467 > cui > oscitanti credo, 
in mentem olim venerat legere, amphimacro 
in truso > p. 469, n«/§a /ueydha, Ctiq afATTiXot; Koapot; 
ctgqvga , Adeo Literatorum nunc quorumdam 
exemplis ac disciplina permulti incenduntur 
ad ingenii contentionem in medicina libro¬ 
rum facienda ex conjectura. 

Quod ut planius pateat breviore exemplo, 

a versu trigesimo primo progrediamur ad 
ejusdem Idyllii 39.™ 

’'AyMyttsc cT’ g$ (Pqqjuov «g/, «at* g? A uy.tovict (pufaa, 
'Eg^oCjuei;. 

Curriculum nos mane novo, pratumque petemus. 

ubi fiipo* habent libri omnes, et nihilominus 
/{oVo. in textu ipso dat Dahlius p. 268, quia 
scilicet non ad cursum, sed ad flores legen¬ 
dos erant puellae abiturae. At videsis Pau- 
saniam lib. iii.° ( ed. Lipsiae 1696, p. 241, et 
seq. ) ubi multa de AgoV“, quod Spartae no¬ 
men erat spatii, in quo Pausaniae adhuc aevo 
adolescentes ad cursum vires, contentionem¬ 
que exercebant. Dromo tunc privati hominis 
proxima domus erat, ubi aedes olim fuerant 
Menelai. Haud longe a Dromo campus abe¬ 
rat , qui quasi euripo ambiebatur a circum¬ 
fluis amnibus, et quia consitus erat platanis, 
vocabatur nAaraf/e-ac.In eo solum virens, ac 
KUfxdvict <pt/AAa, floresque credibile omnino est 
exstitisse vel ante Menelaum; a cujus domo 

quum eo per Dromum esset iter, quid co¬ 
gitare Poeta poterat aptius imitationi mora¬ 
tae puellarum, quae ad thalamum canerent 
Menelai, quam, quod dicunt: 

Nos A^oftov hinc oriente die, pratumque petemus? 
Operi egregio Voyage du Jeune Anacharsis, 
auctore Joanne Jacobo Barthelemy, additae 
sunt tabulae, quarum N.° vigesima prima 
tentamen exhibet typographicum Spartae. In 
eo spatium, quod Pausanias, nescio quoties, 
vocat semper a gopov, communiore vocabulo 
scribitur Hippodrome , juxta quem domum in¬ 
venies Menelai adnotatam n.° 25 . Inde recta 
per Dromum videbis iter esse ad Platanistan. 
Neque tamen, haec si minus essent vera, 
minus pateret potuisse Lacaenas virgines ab 
aedibus Menelai diluculo, quacumque de 
causa aut opportunitate «/« r «V Agitor primum 
ire, quamvis ad flores festinarent, corol¬ 
lamque texendam. Et nihilominus tres 
jam laudantur contra JW» ad conjecturas 

antesignani , Eldikius, qui k ‘toJov, Koppier- 
sius, qui k «/'{oW» et Is. Vossius , qui exco¬ 
gitavit k 'f zvuk, quod probavit Reiskius, 
uterque literae v mensuram negligens in eo 
vocabulo producendae. 

Neglectum autem hunc rei metricae mi¬ 
nus equidem ad indicium nunc memoro 
praecipitis levitatis, quam ut confirmem, 
quod initio dicebam, non esse Criticam ab 
arte quavis illa sejungendam, in cujus opere 
aliquo exerenda sit facultas judicandi. Quod 
etiam in emendatione veterum poetarum 
perspectum est. Optimi enim Latinorum car¬ 
minum editores et interpretes plerique suis 
ipsi Latinis versibus, quamvis alius alio ma¬ 
gis, insignes extitere, Naugerius, Pierius Va¬ 
lerianus, Faernus, Muretus, Turnebus, Pas- 
seratius, Torrentius, Heinsii duo, Ruaeus, 
Sanado, Broukhusius, Burmanni duo, Vul- 
pius , Santenius, etc. Ac facile profecto 

intelligitur universe ad censuram alieni 

cujusvis opificii, ejusque partium vel mini¬ 
marum, oportere ut recte ac scienter judi¬ 
caturo eadem omnia in tempore veniant in 
mentem, quae fuerunt artifici animadver¬ 
tenda , ut opus ex arte recte ac pulcre perfi¬ 
ceret. Quae ut cito cuncta succurrant sola 
assuetudo facit in ipsa arte summa animi 
contentione multum diuque exercenda. 

Quod in omnium levissima illa metricarum 
legum observatione ideo patet maxime, quia 
facillima etiam omnium eadem illa plerum¬ 
que est. Qui versibus pangendis non indiligen¬ 
tem operam dederunt aliquamdiu , versum 
non perlegunt ejusdem generis quin pervi¬ 
deant rectene suis pedibus totus incedat; ac 
si quando syllaba occurrit, de qua dubitent, 
anxii, quanta sit, aut statim inquirunt, aut 
statuunt sibi postmodum inquirendum. Ce¬ 
teri , quamvis quantitatem cujusque syllabae 
spectandam esse nonnesciant, spectare facile 
obliviscuntur; ac proinde carmen fortasse 

laudibus ad caelum extollent, quod claudi¬ 
cans ruit humi turpiter. Quod Algarotto acci¬ 
dit in epistola, alioqui docta valde atque il¬ 
lustri , AI Signor Dottare D. Domenico Fabri. 
A Bologna. Berlino i 5 maggio iySoj ubi di- 
stichon affert Graecum Antonii Bergamini 
Vicentini, cujus Italici versus editi sunt cum 
versibus Andreae Morani civis ejus, Patavii 
a. 17013 idque distichon autumat la piii felice 
traduyone verso per verso e quasi parola per pa~ 
rola , che siasi mai veduta. Interpretatio autem 
est Latini illius: 

Nocte pluit tota, redeunt spectacula mane; 

Divisum imperium cum Jove Caesar habet. 

Nv*7«'? (Iu ■jrclantt faJrutt» ■Stid/uava, wjW’ 

''h, u-iuv vfc A 11 *'• 

At fatis ingreditur iniquis ab amphimacro 3 
t» u in 4 V longum est Poterat autem versui 
facile consuli scribendo ”T‘> «W, vel, 

quod loiiage praestat, • 

‘'Tti Vlix T o\hv 9 ivKclvSlfl s-fcijltc&rc* 7F- g tol’ 

cl Hjuu<rv nfitc <™V Aii* K«IW§, *£f<C. 

ut lectioni consentiat, cum Jove, Caesar, habes, 
quam in alia ad te epistola commemoravi. 

Sed jam Graeca nimis multa; et jam exi¬ 
guum operae pretium foret plura congerere 
conjecturarum exempla , quas damnem , 
quum non a numero duci argumentum ve¬ 
lim , sed ab adjunctis, quae demonstrant 
quam lubrica ea via sit ad Veterum emenda¬ 
tionem. Quare finem equidem faciam , sed 
postquam exemplo ostendero non omnem 
omnino me respuere divinationem in emen¬ 
dando. 

Siquidem mendum inesse verbis aliquando 
certum est, cui tollendo nullam opem libri 
afferunt: ut Lucani L x, v. 473, ad quem 
adnotata doctorum omnium vide in editione 
Oudendorpii a. 172 8, qui finem facit pronun- 
cians non liquere , ut disertius adhuc a. 174° 
Burmannus, subdens me non expedio. Verba 
autem sunt a superiore versu repetenda: 

. Orator regis, pacisque sequester 

Aestimat in numero scelerum ponenda tuorum , 
Tot monstris Aegypte nocens. 

Orator regis est satelles regius v. 468 missus 
ad saevos famulos Achillam ejusque Aegyp¬ 
tias copias ; tametsi, ut Scholiastes adnotat, 
narratque Caesar , de Bello Civili 1 . 111, Cix, 
duo fuerunt legati a rege missi ad Achillam, 
quos hic jussit interfici ; quorum tamen quum 
alter accepto vulnere fuerit sublatus per suos. 
Poeta unum tantummodo, qui interiit, me¬ 
morat , quod interfectus ita per summum 
nefas , ponendus erat in numero scelerum 
Aegyptiae gentis portentose nefariae. Lego 
igitur: 

.... Orator regis, pacisque sequester 
Est anima in numero scelerum ponenda tuorum. 
Tot monstris Aegypte nocens, 
aia, aa in manuscriptis est anima; atque ubi 
in membrana, fortasse non satis nitide ac di¬ 
stincte, scriptum erat estaainnumero , haerens 

aliquis, et dactylum in prima voce quaerens, 
legit ac descripsit estimat , quum diphthongos 
tunc scribae cunctas negligerent. 

Neque mihi igitur videntur editores a 
conjecturis omnibus absterrendi, sed illud 
unice optaverim, quod Scriptoribus antiquis 
foret maxime salutare, ut multo majori in 
laude atque admiratione habeatur, qui plura 
primus explicat, quam qui mutat; quando¬ 
quidem eorum, quae plerosque etiam do¬ 
ctissimos fallunt, interpretatio ingenii opus 
est nihilo minus eximii, et amplioris erudi¬ 
tionis. Quod jamdiu puto esse a te animad¬ 
versum, qui flagranti studio versasti optimos 
quosque et auctores et interpretes. At exem¬ 
plis demonstravi, ni valde fallor, a nemine 
contemnendis; quae tu vel propterea liben¬ 
ter leges , quia me valde amas, ut merito 
equidem amo te. Etiam atque etiam vale. 

Dabam Taurini xi kal. Febr. a. mdcccxiji. 

